NTA UGC NET June 2019: नेट की परीक्षा के लिए 1 मार्च से शुरू होंगे आवेदन, यहां चेक करें शेड्यूल  
नेट की परीक्षा जून में होगी. 
परीक्षा कम्प्यूटर बेस्ड होगी.
एडमिट कार्ड 15 मई को जारी किया जाएगा.
NTA (नेशनल टेस्टिंग एजेंसी) ने UGC NET 2019 परीक्षा के लिए एक नोटिस जारी किया है. इस नोटिस के मुताबिक यूजीसी नेट (UGC NET) की परीक्षा जून में आयोजित की जाएगी.  यूजीसी नेट जून 2019 (UGC NET June 2019) परीक्षा के लिए आवेदन (UGC NET Application) की प्रक्रिया 1 मार्च 2019 से शुरू हो जाएगी. आवेदन करने की आखिरी 30 मार्च निर्धारित की गई है.  पिछले बार की तरह इस बार भी परीक्षा कम्प्यूटर बेस्ड ही होगी. परीक्षा (NTA NET Exam) 20, 21, 24, 25, 26, 27 और 28 जून 2019 को आयोजित की जाएगी. नेट परीक्षा का एडमिट कार्ड 15 मई 2019 को जारी कर दिया जाएगा. बता दें कि  नेट परीक्षा में दो पेपर होंगे और दोनों पेपर सिंगल सेशन में ही आयोजित किए जाएंगे.
परीक्षा को पूरा करने के लिए उम्मीदवारों को 3 घंटे का समय दिया जाएगा. अगर आप असिस्टेंट प्रोफेसर और जेआरएफ (NET JRF) के लिए अप्लाई करना चाहते हैं तो 1 मार्च को आप ऑनलाइन आवेदन कर सकते हैं. ऑनलाइन आवेदन (UGC NET 2019 Apply Online) की प्रक्रिया NTA NET की ऑफिशियल वेबसाइट ntanet.nic.in पर शुरू होगी. 
आपको बता दें कि यूजीसी नेट परीक्षा के पैटर्न में किसी भी तरह का बदलाव नहीं किया गया है. इस परीक्षा में 2 पेपर ही होंगे. पहला पेपर टीचिंग और रिसर्च एप्टीट्यूड और दूसरा पेपर आपके सब्जेक्ट (जो सब्जेक्ट आपके पास पोस्ट ग्रेजुएशन के समय था) का होता है.
UGC NET June 2019 परीक्षा के लिए ऑफिशियल नोटिस यहां क्लिक कर चेक करें.